Nígbà tí mo bẹ ojú òkú yìí wò ara rẹ̀ kún fún ẹ̀jẹ̀ gidigidi, mo wọlé mo mú àdá, mo fi í sí abẹ́ aṣọ mo sì ké sí ìyàwó mi; orí àga tí o bá mi yìí náà ni mo jókòó lé, nígbà tí ìyàwó mi dé, ojú rẹ̀ ti yípadà sí tèmi, àṣé ó ti rí gbogbo nǹkan tí mo ń ṣe lẹ́hìn wọn-ọnnì, nítorí àjẹ́ ni. Òun pàápàá ti múra sílẹ̀ dè mí, bí mo sì ti béèrè ti mo bú sí ẹ̀rín tí mo wí pé, ‘O káàbọ̀ o, ṣe àlàáfíà ní ayédèrú ẹ̀gbọ́n rẹ wà? Ṣe ni mo rí i tí o kọjú sí mi tí ó sì da omi kan báyìí lù mí lára, ò ké lóhùn rara, mo sì ta gìrì, ó ní, ‘Mo pa á láṣẹ wí pé kí àyípadà dé bá ìwọ ọkùnrin tí ń fi olùfẹ́ mi ṣe yẹ̀yẹ̀, kí ìwọ yípadà láti ẹsẹ̀dé èkít’[i ìdí sí òkúta, kí ìwọ sì jókòó títí si ibi tí ìwọ wà yìí, títí ọjọ́ tí mo bá tú ọ sílẹ̀. Bí iṣu bá yí padà a dí iyán, bí àgbàdo bá yípadà a di ògi, bí ó sì tilẹ̀ jẹ́ pé èmi náà ń bọ̀ wáá jèrè iṣẹ́ ọwọ́ milọ́wọ́ àwọn ogun ọ̀run, síbẹ̀ n kò ní ṣáìlo agbára tí Ẹlẹ́dàá fi fún àwọn ẹ̀dá alááyé lórí ilẹ̀ ayé láti fi ṣe ọ́ ní ibi. Bí ó ti wí báyìí tán ni mo rí i wí pé láti ẹsẹ̀ mi títí dé ìbàdí, kò sí egungun, kò sí ẹran, kò sí iṣan, kò sì sí ẹ̀jẹ̀ mọ́, gbogbo ibẹ̀ ti yípadà ó ti di òkúta n kò sí lágbára lórí rẹ̀ mọ́. Láti ọjọ́ náà ni mo ti wà lójú kan báyìí ti n kò lè yí ara padà mọ́, n kò jẹun bẹ́ẹ̀ ni ebi kò pa mi bẹ́ẹ̀ ni n kò sì kú.
Nigba ti mo be oju oku yii wo ara re kun fun eje gidigidi, mo wole mo mu ada, mo fi i si abe aso mo si ke si iyawo mi; ori aga ti o ba mi yii naa ni mo jokoo le, nigba ti iyawo mi de, oju re ti yipada si temi, ase o ti ri gbogbo nnkan ti mo n se lehin won-onni, nitori aje ni. Oun paapaa ti mura sile de mi, bi mo si ti beere ti mo bu si erin ti mo wi pe, ‘O kaabo o, se alaafia ni ayederu egbon re wa? Se ni mo ri i ti o koju si mi ti o si da omi kan bayii lu mi lara, o ke lohun rara, mo si ta giri, o ni, ‘Mo pa a lase wi pe ki ayipada de ba iwo okunrin ti n fi olufe mi se yeye, ki iwo yipada lati esede ekit’[i idi si okuta, ki iwo si jokoo titi si ibi ti iwo wa yii, titi ojo ti mo ba tu o sile. Bi isu ba yi pada a di iyan, bi agbado ba yipada a di ogi, bi o si tile je pe emi naa n bo waa jere ise owo milowo awon ogun orun, sibe n ko ni sailo agbara ti Eledaa fi fun awon eda alaaye lori ile aye lati fi se o ni ibi. Bi o ti wi bayii tan ni mo ri i wi pe lati ese mi titi de ibadi, ko si egungun, ko si eran, ko si isan, ko si si eje mo, gbogbo ibe ti yipada o ti di okuta n ko si lagbara lori re mo. Lati ojo naa ni mo ti wa loju kan bayii ti n ko le yi ara pada mo, n ko jeun bee ni ebi ko pa mi bee ni n ko si ku.